কৃষ্ণসাগর দিয়ে শস্য রপ্তানির সময় বাড়াতে তুরস্ককে অনুরোধ ইউক্রেনের
শস্য রপ্তানি চুক্তির মেয়াদ বাড়ানোর বিষয়ে আলোচনার জন্য জাতিসংঘ ও তুরস্ককে অনুরোধ করেছে ইউক্রেন। ইউক্রেন সরকারের এ আহ্বানে তারা এখন পর্যন্ত কোনো সাড়া দেয়নি বলে জানিয়েছে কিয়েভ।  







ইউক্রেনের পুনরুদ্ধারবিষয়ক উপমন্ত্রী ইউরি ভাসকভ গত সপ্তাহে গণমাধ্যমকে জানিয়েছেন, বন্দরগুলোতে পণ্য রপ্তানির বর্তমান যে চুক্তি আছে, সেটি শেষ হলে আরও এক বছর মেয়াদ বাড়ানোর দাবি জানাবে কিয়েভ। ইতোমধ্যে আমরা একটি অনুরোধের চিঠি পাঠিয়েছি।
তিনি আরও বলেন, যেহেতু ১৮ মার্চ মেয়াদ শেষ হবে। তাই দ্রুত আলোচনায় বসার জন্য আমরা আবেদন জানিয়েছি। তবে এখন পর্যন্ত কোনো প্রতিক্রিয়া জাতিসংঘ ও তুরস্কের নিকট থেকে জানানো হয়নি। 
এদিকে গত জুলাইয়ে জাতিসংঘ এবং তুরস্কের মধ্যস্থতায় ইউক্রেনের তিনটি বন্দর থেকে শস্য রপ্তানির বিষয় একটি চুক্তি হয়। সেই চুক্তির মেয়াদ শেষ হবে ১৮ মার্চ।
সূত্র: আল জাজিরা

শস্য রপ্তানি চুক্তির মেয়াদ বাড়ানোর বিষয়ে আলোচনার জন্য জাতিসংঘ ও তুরস্ককে অনুরোধ করেছে ইউক্রেন। ইউক্রেন সরকারের এ আহ্বানে তারা এখন পর্যন্ত কোনো সাড়া দেয়নি বলে জানিয়েছে কিয়েভ।